**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ : 22095**

 **Λιβαδειά 24/11/2021**

**ΑΠΟΣΠΑΣΜΑ**

Από το πρακτικό της αριθμ.2021-24ης Τακτικής ΜΕΙΚΤΗΣ Συνεδρίασης –

του Δημοτικού Συμβουλίου Λεβαδέων

Αριθμός απόφασης  **106**

**ΘΕΜΑ: Ένταξη του Δήμου Λεβαδέων στο Χρηματοδοτικό πρόγραμμα του Πράσινου Ταμείου «Απόκτηση ελευθέρων κοινοχρήστων χώρων στις πόλεις 2018» και ταυτόχρονα πρόθεση του Δήμου μας για επανεπιβολή απαλλοτρίωσης για την απόκτηση – διατήρηση των κοινοχρήστων χώρων όπου απαιτείται**

Στη Λιβαδειά σήμερα την 22α Νοεμβρίου 2021, ημέρα Δευτέρα και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **μεικτή ΣΥΝΕΔΡΙΑΣΗ (δια ζώσης , στην αίθουσα συνεδριάσεων του Δημοτικού Συμβουλίου στο Παλαιό Δημαρχείο** – **Πλ. Εθνικής Αντίστασης και ταυτόχρονα με τηλεδιάσκεψη)**  κατ΄εφαρμογήν: **α)** των διατάξεων του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **, β)** των διατάξεων της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3, και ύστερα από την από **21760/18-11-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε και απεστάλη ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καράλης Χρήστος  |
|  |  Μητάς Αλέξανδρος | 2 | Τζουβάρας Νικόλαος  |
|  | Τσεσμετζής Εμμανουήλ | 3 | Πούλος Ευάγγελος  |
|  | Δήμου Ιωάννης  | 4 | Κοτσικώνας Επαμεινώνδας  |
|  | Αποστόλου Ιωάννης | 5 | Μπαρμπέρης Νικόλαος |
|  | Σάκκος Μάριος  | 6 | Πλιακοστάμος Κων/νος |
|  | Νταντούμη Ιωάννα  | 7 | Κατής Χαράλαμπος |
|  | Καράβα Χρυσοβαλάντου Βασιλική (Βάλια)  | 8  | Σπυρόπουλος Δημοσθένης |
|  | Μερτζάνης Κων/νος  |   |  |
|  |  Γιαννακόπουλος Βρασίδας  |   |  |
|  | Σαγιάννης Μιχαήλ  |   |   |
|  | Πούλου Γιώτα (Προσήλθε στο 1ο ΘΗΔ) |  | Οι οποίοι δεν παρευρέθησαν αν και κλήθηκαν νόμιμα |
|  | Γαλανός Κων/νος ( Απών από 3ο - 10ο ΘΗΔ) |   |  |
|  | Καπλάνης Κων/νος  |  |  |
|  | Τόλιας Δημήτριος  |  |  |
|  | Φορτώσης Αθανάσιος ( Απών από 3ο - 10ο ΘΗΔ) |  |  |
|  | Παπαϊωάννου Λουκάς ( Απών από 3ο - 10ο ΘΗΔ) |  |  |
|  | Αρκουμάνης Πέτρος |  |  |
|  | Μπράλιος Νικόλαος  |   |  |
|  | Γερονικολού Λαμπρινή  |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος  |  |  |
|  | Τουμαράς Βασίλειος |  |  |
|  | Χέβα Αθανασία (Νάνσυ |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Παρούσα για την τήρηση των πρακτικών ήταν η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος το 2Ο θέμα της ημερήσιας διάταξης , της υπ αριθμ **21760/18-11-2021**   πρόσκλησης (3ο στον Πίνακα Θεμάτων Συνεδρίασης ) ο Πρόεδρος έθεσε υπόψη των μελών του Δημοτικού Συμβουλίου τo υπ οικ.1752/9-11-2021 έγγραφο της Υπηρεσίας Δόμησης-Δ/νση Πολεοδομίας του Δήμου στο οποίο αναφέρονται:

### *ΙΣΤΟΡΙΚΟ – ΑΡΜΟΔΙΟΤΗΤΑ*

*Λαμβάνοντας υπόψη την με αρ. 6796/20-12-2019 απόφαση του Υπουργού Περιβάλλοντος και Ενέργειας (ΦΕΚ 5802Β’/21-12-2018) και την με αρ.πρωτ. 1410/28-02-2020 πρόσκληση υποβολής προτάσεων του Πράσινου Ταμείου, κλήθηκε το σύνολο των Δήμων της χώρας να υποβάλλει προτάσεις για το χρηματοδοτικό πρόγραμμα «Απόκτηση ελεύθερων κοινόχρηστων χώρων στις πόλεις 2018». Σκοπός του προγράμματος είναι η χρηματοδότηση των Ο.Τ.Α. Α΄ βαθμού με τη δέσμευση πίστωσης, προκειμένου να επανεπιβληθεί η απαλλοτρίωση αμιγώς Κοινόχρηστων χώρων και χώρων πρασίνου που προβλέπονται σε εγκεκριμένα ρυμοτομικά σχέδια, οι οποίοι έχουν ιδιαίτερη πολεοδομική σημασία και των οποίων η εξασφάλιση αποζημίωσης έχει επείγοντα χαρακτήρα.*

*Η πρόσκληση αφορά κοινόχρηστους χώρους και χώρους πρασίνου, όπως πλατείες, άλση, πράσινο, παιδικές χαρές, χώρους στάθμευσης που καθορίζονται από το εγκεκριμένο ρυμοτομικό σχέδιο κλπ.*

*Η παρούσα πρόσκληση αφορά αίτηματα ΟΤΑ μόνο για δέσμευση πίστωσης προκειμένου να επανεπιβληθεί η απαλλοτρίωση.*

*Σύμφωνα με την πρόσκληση υποβολής προτάσεων, τα απαιτούμενα δικαιολογητικά που πρέπει να υποβληθούν είναι τα εξής :*

*1)το ειδικό έντυπο συμμετοχής συμπληρωμένο,*

*2)εγκεκριμένο ρυμοτομικό σχέδιο, στο οποίο οι προς απαλλοτρίωση χώροι προβλέπονται ρητά ως κοινόχρηστοι χώροι,*

*3)βεβαιωθείσα αυτοδίκαιη ανάκληση επιβληθείσης απαλλοτρίωσης ή δικαστική απόφαση για την άρση ρυμοτομική απαλλοτρίωσης,*

*4)απόφαση Δημοτικού Συμβουλίου για την πρόθεσή του να επανεπιβάλλει την απαλλοτρίωση με αιτιολογημένη τη σοβαρή πολεοδομική ανάγκη της απόκτησης- διατήρησης του Κ.Χ., συνοδευόμενη από διάγραμμα που να φαίνεται ο προτεινόμενος κοινόχρηστος χώρος,*

*5)προσδιορισμός της αξίας του Κ.Χ. υπολογιζόμενη με βάση το σύστημα αντικειμενικών αξιών του Υπουργείου οικονομικών,*

*6)Αποδεικτικά στοιχεία και όχι αόριστη αναφορά που να τεκμηριώνουν την πραγματική οικονομική αδυναμία του Δήμου για την ανάληψη της δέσμευσης επανεπιβολής της απαλλοτρίωσης εξ ιδίων πόρων (εγκεκριμένοι προϋπολογισμοί τρέχοντος και επόμενου έτους, δανειοληπτική ικανότητα κλπ.).*

***ΠΡΟΤΑΣΗ ΥΠΗΡΕΣΙΑΣ ΔΟΜΗΣΗΣ***

*Στα πλαίσια της ανωτέρω πρόσκλησης ο Δήμος Λεβαδέων δύναται να αιτηθεί την ένταξη του στο εν λόγω πρόγραμμα αφενός και αφετέρου να εκδηλώσει την πρόθεση του για επανεπιβολή απαλλοτρίωσης στις εξής περιπτώσεις :*

***Α. ΟΔΟΣ ΑΙΣΧΎΛΟΥ (διαπλάτυνση και διάνοιξη):***

*Πρόκειται για έναν κοινόχρηστο χώρο-οδό, του οποίου η ρυμοτομία επιβλήθηκε με το ΦΕΚ-269/Δ/16-11-1971 "Περί τροποποιήσεως και επεκτάσεως του ρυμοτομικού σχεδίου Λεβαδειάς και καθορισμού των όρων και περιορισμών δομήσεως των οικοπέδων αυτού" και αφορά σε ένα από τους βασικότερους οδικούς άξονες της πόλης της Λιβαδειάς που είναι απαραίτητος για την εύρυθμη λειτουργία του οικιστικού συνόλου.*

*Σε πολλά τμήματα της έχει διανοιγεί και η πλήρης διάνοιξη της θα απορροφήσει μεγάλο μέρος της κυκλοφορίας εντός της πόλης, θα βοηθήσει την επισκεψιμότητα της πόλης και την ανάδειξη αυτής.*

*Σύμφωνα με τα συνημμένα τοπογραφικά διαγράμματα προτείνεται η διαπλάτυνση της εν λόγω οδού από την αρχή του σχεδίου πόλεως έως την πλατεία Συνοικισμού και η πλήρης διάνοιξη της στα αδιάνοικτα τμήματα έως την συμβολή της με την οδό Δελφών (ιδιοκτησίες Αφών Δημόκα, Θεοδώρου, Σκαλτσά και από οδό Διστόμου έως τη συμβολή με τη Δελφών)*

*Τονίζουμε ότι η απόκτηση των παραπάνω καθίσταται καίρια για το Δήμο διότι σύμφωνα με το αρθρ 88 του Ν.4495/2020  "Εκσυγχρονισμός της Χωροταξικής και Πολεοδομικής Νομοθεσίας και άλλες διατάξεις" που αναφέρει ότι ". Η ρυμοτομική απαλλοτρίωση αίρεται αυτοδικαίως, χωρίς να απαιτείται η έκδοση σχετικής διαπιστωτικής πράξης, εάν παρέλθουν: α. δεκαπέντε (15) έτη από την έγκριση του ρυμοτομικού σχεδίου, με το οποίο αυτή επιβλήθηκε για πρώτη φορά κλπ" όπως ακριβώς συμβαίνει στην περίπτωσή μας .*

***Β. ΚΟΙΝΟΧΡΗΣΤΟ ΧΩΡΟ (ΧΩΡΟ ΠΡΑΣΙΝΟΥ ΚΑΙ ΟΔΟΥ ΟΙΝΟΦΥΤΩΝ)***

 *Πρόκειται για κοινόχρηστο χώρο-τμήμα χώρου πρασίνου και τμήμα της οδού Οινοφύτων (ιδιοκτησίας Αφών Βλάχου) του οποίου η ρυμοτομία επιβλήθηκε με το ΦΕΚ-269/Δ/16-11-1971 "Περί τροποποιήσεως και επεκτάσεως του ρυμοτομικού σχεδίου Λεβαδειάς και καθορισμού των όρων και περιορισμών δομήσεως των οικοπέδων αυτού" το οποίο περικλείεται από την οδό Αισχύλου και Οινοφύτων όπως αυτό αποτυπώνεται στο συνημμένο τοπογραφικό διάγραμμα και για την οποία έκταση έχει εκδοθεί η με αριθμ. 98/2010 Απόφαση του Διοικητικού Πρωτοδικείου Λιβαδειάς με την οποία έχει αρθεί η ρυμοτομική απαλλοτρίωση σύμφωνα με το αρθρ 88 του Ν.4495/2020 " Εκσυγχρονισμός της Χωροταξικής και Πολεοδομικής Νομοθεσίας και άλλες διατάξεις."*

***ΕΙΣΗΓΗΣΗ:*** *Κατόπιν των παραπάνω εισηγούμαστε υπέρ αφενός* ***της ένταξης του Δήμου Λεβαδέων στο Χρηματοδοτικό Πρόγραμμα*** *«Απόκτηση ελεύθερων Κοινόχρηστων Χώρων στις πόλεις 2018» του Πράσινου Ταμείου για την Α. Οδό Αισχύλου (διαπλάτυνση -διάνοιξη) και την Β. Απόκτηση τμήματος κοινόχρηστου χώρου πρασίνου και οδού Οινοφύτων ( Αφών Βλαχου) και αφετέρου* ***της πρόθεση του Δήμου μας*** *για επανεπιβολή των προαναφερόμενων ρυμοτομικών απαλλοτριώσεων, όπως αυτές αποτυπώνονται στα τοπογραφικά διαγράμματα που συνοδεύουν την παρούσα εισήγηση, γνωρίζοντας ότι η φιλοσοφία, που πρυτανεύει και ο πρωταρχικός στόχος, που επιδιώκεται κατά την εκπόνηση, αλλά και κατά την υλοποίηση του ρυμοτομικού σχεδίου οποιασδήποτε πόλης ή κωμόπολης, είναι η πρόβλεψη και η εξασφάλιση των προϋποθέσεων εκείνων, που εγγυώνται την όσο το δυνατόν ανετότερη και ανθρωπινότερη διαβίωση και συμβίωση των πολιτών της.*

- Το Δημοτικό Συμβούλιο μετά από διαλογική συζήτηση αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* Το υπ αριθμ. υπ οικ.1752/9-11-2021 έγγραφο της Υπηρεσίας Δόμησης-Δ/νση Πολεοδομίας του Δήμου
* την υπ αρ. 6796/20-12-2019 απόφαση του Υπουργού Περιβάλλοντος και Ενέργειας (ΦΕΚ 5802Β’/21-12-2018)
* την υπ αρ.πρωτ. 1410/28-02-2020 πρόσκληση υποβολής προτάσεων του Πράσινου Ταμείου
* το ΦΕΚ-269/Δ/16-11-1971 Περί τροποποιήσεως και επεκτάσεως του ρυμοτομικού σχεδίου Λεβαδειάς και καθορισμού των όρων και περιορισμών δομήσεως των οικοπέδων αυτού"
* Την υπ αριθμ.98/2010 Απόφαση του Διοικητικού Πρωτοδικείου Λιβαδειάς
* το αρθρ 88 του Ν.4495/2020 " Εκσυγχρονισμός της Χωροταξικής και Πολεοδομικής Νομοθεσίας και άλλες διατάξεις."
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

Α) Την υποβολή αίτησης ένταξης του Δήμου Λεβαδέων στο Χρηματοδοτικό Πρόγραμμα«Απόκτηση ελεύθερων Κοινόχρηστων Χώρων στις πόλεις 2018» του Πράσινου Ταμείου για την: ι) Οδό Αισχύλου (διαπλάτυνση -διάνοιξη) και ιι) την Β. Απόκτηση τμήματος κοινόχρηστου χώρου πρασίνου και οδού Οινοφύτων ( Αφών Βλαχου) .

Β) **Την πρόθεση του Δήμου μας** για επανεπιβολή των προαναφερόμενων ρυμοτομικών απαλλοτριώσεων, όπως αυτές αποτυπώνονται στα τοπογραφικά διαγράμματα που συνοδεύουν την παρούσα , γνωρίζοντας ότι η φιλοσοφία, που πρυτανεύει και ο πρωταρχικός στόχος, που επιδιώκεται κατά την εκπόνηση, αλλά και κατά την υλοποίηση του ρυμοτομικού σχεδίου οποιασδήποτε πόλης ή κωμόπολης, είναι η πρόβλεψη και η εξασφάλιση των προϋποθέσεων εκείνων, που εγγυώνται την όσο το δυνατόν ανετότερη και ανθρωπινότερη διαβίωση και συμβίωση των πολιτών της.

**Η παρούσα απόφαση πήρε αριθμό 106/2021.**

  **Ο Πρόεδρος του Δ.Σ.**

 **Μητάς Αλέξανδρος**

|  |  |  |
| --- | --- | --- |
|  |  **ΤΑ ΜΕΛΗ** |  ΠΙΣΤΟ ΑΠΟΣΠΑΣΜΑ |
| 1 | Καλογρηάς Αθανάσιος |  |
| 2 | Τσεσμετζής Εμμανουήλ |  Λιβαδειά αυθημερόν  |
| 3 | Δήμου Ιωάννης  |  Ο Δήμαρχος Λεβαδέων |
| 4 | Αποστόλου Ιωάννης |  |
| 5 | Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 | Νταντούμη Ιωάννα  |   |
| 7 | Καράβα Χρυσοβαλάντου Βασιλική (Βάλια)  |  |
| 8 | Μερτζάνης Κων/νος  |  |
| 9 |  Γιαννακόπουλος Βρασίδας  |  |
| 10 | Σαγιάννης Μιχαήλ  |  |
| 11 | Πούλου Παναγιού |  |
| 12 | Τόλιας Δημήτριος  |  |
| 13 | Καπλάνης Κων/νος  |  |
| 14 | Αρκουμάνης Πέτρος |  |
| 15 | Μπράλιος Νικόλαος  |  |
| 16 | Τσιφής Δημήτριος  |  |
| 17 | Γερονικολού Λαμπρινή |  |
| 18 | Καραμάνης Δημήτριος |  |
| 19 | Τουμαράς Βασίλειος |  |
| 20 | Χέβα Αθανασία  |  |
|   |  |  |
|   |  |  |